Израел је прогласио своју независност 14. маја 1948. године. Само дан касније напале су га суседне арапске државе. Од тада, Израел је неколико пута ратовао са суседима, окупиравши притом неколико територија, укључујући Западну обалу, Синајско полуострво, појас Газе и Голанску висораван. Израелска влада је потписала мировне споразуме са Египтом и Јорданом али напори да се проблеми реше дипломатским путем имали су само ограничен успех. Израел није званично дефинисао границу са Западном обалом, а као разлог томе наводе се сложеност и нерешеност политичке ситуације.